Diari Oficial de la Generalitat Valenciana


Sumari del DOGV 9850, del 16-05-2024 (2024/3996)

ACORD de 30 d'abril de 2024, pel qual s'aprova definitivament la modificació de la relació de llocs de treball.
---------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3996


Data del document
:   30-04-2024

Organisme emissor
:   Ajuntament de Cirat

Tipus de document
:   Acord

ACORD de 30 d'abril de 2024, pel qual s'aprova definitivament la modificació de la relació de llocs de treball. [2024/3996]  
Una vegada conclosa l'aprovació de la modificació de la relació de llocs de treball d'este ajuntament, pel Ple d'este ajuntament, en sessió celebrada el dia 30 d'abril de 2024.  
De conformitat amb el que s'establix en l'article 127 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, per mitjà del present anunci, es procedix a la publicació íntegra de la modificació esmentada.  
  
«PRIMER. Amortitzar el lloc núm. 4 d'agutzil de comeses múltiples: fins ara, les funcions que tenia el lloc en qüestió eren les assenyalades en l'article 169.1.e del Reial decret legislatiu 781/1986, de 18 d'abril: realitzar notificacions, avisos i bans. Vigilància d'edificis públics, propietats municipals, ocupacions de via pública i d'execució d'obres i immobles particulars. Control i manteniment de tot el material municipal. Obertura i tancament de la casa consistorial i altres dependències municipals, quan siguen utilitzades pel personal, la corporació o persones alienes degudament autoritzades. Col·laboració en la recaptació de taxes, impostos i exaccions. Col·laboració en l'organització de festejos, reunions i actes que siguen competència del municipi. Col·laboració en l'atenció al públic en les dependències municipals, fent fotocòpies, mostrant padrons, plans cadastrals, etc. Conducció i maneig de qualsevol vehicle de titularitat municipal per al qual siga necessari el permís de conducció de la classe B. Direcció de peons, que inclou la supervisió, el control i l'organització de les tasques que han de realitzar. Control de la zona d'acampada municipal. Qualsevol altra comesa relativa als servicis municipals i concorde amb la seua qualificació, ordenada per l'Alcaldia, incloent-hi caps de setmana i festius.  
  
Actualment, la majoria d'estes funcions es venen desenvolupant en les oficines municipals respecte de les funcions de cadastre i urbanisme; respecte de les funcions de cap dels peons, i atés que en la plantilla únicament hi ha un peó de comeses múltiples que depén directament del cap de personal, no es considera necessari, quant a obrir i tancar els edificis municipals; el personal de l'Ajuntament té claus, per la qual cosa no és una funció que s'haja de desenvolupar. En relació amb les notificacions, i pel gran avanç de l'administració electrònica, cada dia són menys les notificacions que s'han de realitzar en persona, per la qual cosa es considera que es pot prescindir d'eixa funció també. Respecte de l'acampada municipal, fa quatre anys que es troba clausurada, per la qual cosa tampoc es desenvolupa eixa funció, i queden, per tant, les seues funcions actuals pràcticament anul·lades íntegrament.  
  
Segon. Creació del lloc de treball de peó de neteja: ja que resulta necessari disposar de personal de neteja que se n'encarregue en els locals i les instal·lacions municipals.  
  
SERVICI AL QUAL PERTANY  ADMINISTRACIÓ GENERAL  
Denominació del lloc  Peó de neteja  
Nombre de places per cada lloc i tipus de lloc  1  
Naturalesa jurídica  Laboral fix  
Unitat orgànica a la qual pertany Alcaldia  
Grup de classificació professional per a llocs de funcionaris, i grup professional per a llocs laborals Subescala de subalterns d'administració general GC10 - subgrup AP.  
Requisits exigits Sense titulació mínima (DA 6a RDL 5/2015, de 30 d'octubre)  
Retribucions complementàries Complement de destinació  Nivell 13  
 Complement específic  350,26 €  
Forma de provisió  Concurs  
Funcions que cal desenvolupar Neteja de locals municipals, vies públiques, manteniment i neteja de jardins, parcs i instal·lacions esportives. De manera excepcional, i quan així es requerisca, la jornada laboral serà de dilluns a diumenge amb els descansos que s'establisquen.  
  
  
Tercer. Incrementar el complement de destinació en el lloc de treball núm. 6 de peó de comeses múltiples, ocupat per personal laboral fix i que d'acord amb el que s'establix tant en la Llei 31/2022, de 23 de desembre, de pressupostos generals de l'Estat per a l'any 2023 com en el II Acord marc de l'FVMP i les organitzacions sindicals, per al subgrup AP, el complement de destinació mínim que cal aplicar és el nivell 13.  
  
SERVICI AL QUAL PERTANY  ADMINISTRACIÓ GENERAL  
Denominació del lloc  Peó de comeses múltiples  
Nombre de places per cada lloc i tipus de lloc  1  
Naturalesa jurídica  Laboral fix  
Unitat orgànica a la qual pertany Alcaldia  
Grup de classificació professional per a llocs de funcionaris, i grup professional per a llocs laborals Subescala de subalterns d'administració general GC10 - subgrup AP.  
Requisits exigits Sense titulació mínima (DA 6a RDL 5/2015, de 30 d'octubre)  
Retribucions complementàries Complement de destinació  Nivell 13  
 Complement específic  351,96 €  
Forma de provisió  Concurs oposició  
Funcions que cal desenvolupar Neteja de vies públiques de tot el municipi, neteja de fonts, embornals, fosses sèptiques i  
safareig. Condicionament i manteniment de zones verdes, jardins i instal·lacions esportives. Reparació i manteniment d'immobles municipals, i excepcionalment neteja d'edificis municipals. Desenvoluparà tasques pròpies d'obra de paleta i pintura en el manteniment de carrers, voreres, instal·lacions esportives, jardins, parcs, etc. Fer les tasques que li encomane l'Alcaldia, en l'exercici de les seues funcions, referides als diferents servicis municipals, relatives als servicis municipals i de conformitat amb la seua qualificació. De manera excepcional, i quan així es requerisca, la jornada laboral serà de dilluns a diumenge amb els descansos que s'establisquen.  
  
  
  
Quart. Modificació del lloc de treball núm. 7 de tècnic de turisme: vista la plantilla de personal aprovada per a l'exercici 2024 i publicada l'aprovació definitiva en el BOP núm. 8 de data 18 de gener de 2024, es modifiquen les característiques essencials i les funcions del lloc de treball de tècnic de turisme, i queda modificat de la manera següent:  
  
  
SERVICI AL QUAL PERTANY  ADMINISTRACIÓ ESPECIAL  
Denominació del lloc  Tècnic/a de turisme.  
Nombre de places per cada lloc i tipus de lloc  1  
Naturalesa jurídica  Personal laboral fix  
Unitat orgànica a la qual pertany Alcaldia  
Grup de classificació professional per a llocs de funcionaris, i grup professional per a llocs laborals Subescala de tècnica d'administració especial - GC05- subgrup C1  
Requisits exigits Tècnic superior en guia, informació i assistències turístiques o tècnic superior en informació i comercialització turística  
Retribucions complementàries Complement de destinació  Nivell 16  
 Complement específic  432,10  
Forma de provisió  Concurs de mèrits  
Funcions que cal desenvolupar Dissenyar, elaborar, organitzar, executar i avaluar programes de promoció turística de la localitat, tant en esta com assistint a fires o semblant. Les pròpies de l'oficina de turisme: atenció, informació i assessorament als visitants, valorables idiomes comunitaris. Tasques administratives relacionades amb l'activitat pròpia de turisme. Elaboració de material divulgatiu, així com edició de fullets, programes turístics i propaganda municipal en general sobre el turisme de la ciutat. Redacció de notes de premsa, articles en revistes especialitzades, etc. Qualsevol altra tasca de naturalesa similar que li siga encomanada pel seu superior jeràrquic o regidoria delegada. Realització de tasques pròpies del lloc de treball que siga necessari executar fora de la jornada normal de treball, o en caps de setmana o festius.  
  
  
  
Quint. Creació del lloc de treball núm. 8 d'informador/a turístic/a: vista la plantilla de personal aprovada per a l'exercici 2024 i publicada la seua aprovació definitiva en el BOP núm. 8 de data 18 de gener de 2024, es crea el lloc de treball d'informador/a turístic/a amb les característiques essencials i funcions següents:  
  
SERVICI AL QUAL PERTANY  ADMINISTRACIÓ ESPECIAL  
Denominació del lloc  Informador/a turístic/a  
Nombre de places per cada lloc i tipus de lloc  1  
Naturalesa jurídica  Laboral  
Unitat orgànica a la qual pertany Alcaldia  
Grup de classificació professional per a llocs de funcionaris, i grup professional per a llocs laborals Subescala auxiliar - GC07 - subgrup C2  
Requisits exigits Títol de Graduat Escolar, Formació Professional de primer grau o equivalent  
Retribucions complementàries Complement de destinació  Nivell 15  
 Complement específic  380,66 €  
Forma de provisió  Concurs oposició  
Funcions que cal desenvolupar Dissenyar, elaborar, organitzar, executar i avaluar programes de promoció turística de la localitat, tant en esta com assistint a fires o semblant. Atenció, informació i assessorament als visitants tant presencialment com per telèfon, correu electrònic, xarxes socials… Tasques administratives relacionades amb l'activitat pròpia de turisme. Tractament de la informació turística, manteniment i explotació de les bases de dades de la Xarxa Tourist Info.  
  
  
  
  
Sext. Adequar nivell de complement de destinació als llocs de treball: lloc de treball núm. 2: tècnic/a mitjà d'administració general i lloc de treball núm. 5: agent d'ocupació i desenvolupament local, perquè el mínim per subgrup A2 és nivell 20 i s'aplica actualment nivell 18, d'acord amb el que s'establix en el Reial Decret llei 6/2023, de 19 de desembre, pel qual s'aproven mesures urgents per a l'execució del Pla de recuperació, transformació i resiliència en matèria de servici públic de justícia, funció pública, règim local i mecenatge.  
  
El projecte de la relació de llocs de treball de l'Ajuntament de Cirat queda de la manera següent:  
  
PROJECTE DE MODIFICACIÓ DE LA RELACIÓ DE LLOCS DE TREBALL  
  
RELACIÓ DE LLOCS DE TREBALL DE L'AJUNTAMENT DE CIRAT, JHH 6939  
  
La relació de llocs de treball disponibles en l'Ajuntament, organitzats per àrees, amb la descripció de les seues funcions, dels requisits mínims (ampliables en les convocatòries corresponents) que s'exigixen per a ocupar els llocs i altres característiques essencials, és la següent:  
  
Lloc de treball núm. 1: secretari/ària-interventor/a.  
Característiques essencials: subescala tècnica. Funcionari. Grup A, subgrup A1.  
- Funcions: fe pública i assessorament legal preceptiu, i les funcions de control i fiscalització interna de la gestió economicofinancera i pressupostària, i comptabilitat, tresoreria i recaptació. Direcció dels servicis encarregats de la realització de les funcions enumerades, sense perjuí de les atribucions dels òrgans de govern de la corporació.  
  
Nombre de places: 1  
Requisits exigits: llicenciat, enginyer, arquitecte o grau  
Forma de provisió: concurs  
Categoria: A1  
CD. Nivell 24  
CE: 1.151,73 €  
  
Lloc de treball núm. 2: tècnic/a mitjà d'administració general  
- Característiques essencials: subescala de gestió d'administració general. Funcionari. Grup A, subgrup A2.  
- Funcions: les assenyalades en l'article 169.1.b del Reial decret legislatiu 781/1986, de 18 d'abril, en les matèries següents: desenvolupament de tasques de gestió administrativa i suport de nivell intermedi comunes a l'actuació de l'Administració; les que s'exercixen fonamentalment en les àrees de tramitació i ordenació dels procediments administratius; gestió de recursos humans, economicofinancers i tributaris; activitat contractual; activitat patrimonial; activitat subvencional, així com suport a la Secretaria (prefectura del servici); participació en el desenvolupament local i de polítiques sectorials de les diferents dependències la competència de les quals corresponga a l'Administració local, entre les quals destaquen les polítiques socials, mediambientals, econòmiques, culturals, recreatives, esportives, turístiques i altres.  
Nombre de places: 1  
Forma de provisió: oposició  
Requisits exigits: grau universitari  
Categoria: A2  
CD. Nivell 20.  
CE: 724,75 €/mes  
Lloc de treball núm. 3: administratiu/iva.  
- Característiques essencials: subescala administrativa d'administració general. Funcionari. Grup C, subgrup C1.  
- Funcions: les assenyalades en l'article 169.1.c del Reial decret legislatiu 781/1986, de 18 d'abril, en les matèries següents: tributària (padrons fiscals, liquidacions d'ingrés directe i control d'ingressos, certificacions de descobert), atenció al públic (direcció), agrària (consell agrari) i suport a la Secretaria (registre d'entrada i eixida, convocatòria de sessions, tramitació d'expedients, inventari de béns, notificació dels acords, arxiu i altres assumptes de gestió municipal). Secretaria del jutjat de pau.  
  
Nombre de places: 1  
Forma de provisió: oposició  
Categoria: C1  
Requisits exigits: Batxillerat, Formació Professional de segon grau, o equivalent.  
CD. Nivell 18  
CE: 536,11 €/mes  
  
Lloc de treball núm. 4: peó/peona de neteja.  
- Característiques essencials: subescala de subalterns d'administració general. Funcionari. Grup AP.  
- Funcions: cobrir les necessitats de neteja de locals municipals, vies públiques, manteniment i neteja de jardins, parcs i instal·lacions esportives.  
Nombre de places: 1  
Forma de provisió: concurs oposició  
Categoria: AP   
Requisits exigits: sense titulació mínima (DA 6a RDL 5/2015, de 30 d'octubre)  
CD. Nivell 13  
CE: 350,26 €/mes  
  
Lloc de treball núm. 5: agent d'ocupació i desenvolupament local.  
- Característiques essencials: administració especial - personal laboral fix.  
- Funcions:  
a) Prospecció de recursos ociosos o infrautilitzats de projectes empresarials de promoció econòmica local i iniciatives innovadores per a la generació d'ocupació en l'àmbit local, que identifiquen noves activitats econòmiques i possibles emprenedors.  
b) Difusió i estímul de les oportunitats potencials de creació d'activitat entre persones desocupades, promotors, emprenedors i institucions col·laboradores.  
c) Acompanyament tècnic en la iniciació de projectes empresarials per a consolidar-los en empreses generadores de noves ocupacions, assessorant i informant sobre la viabilitat tècnica, econòmica i financera i, en general, sobre els plans de llançaments de les empreses.  
  
d) Suport als promotors de les empreses, una vegada constituïdes estes, acompanyant-los tècnicament durant les primeres etapes de funcionament mitjançant l'aplicació de tècniques de consultoria en gestió empresarial i assistència en els processos formatius adequats per a coadjuvar a la bona marxa de les empreses creades.  
e) Tramitació de subvencions sol·licitades per l'Ajuntament a altres institucions i informació als particulars sobre subvencions.  
f) Qualsevol altra que contribuïsca a garantir la missió. Així mateix, podran promoure i potenciar els programes de foment d'ocupació en l'àmbit local respectiu, en col·laboració amb el Labora SERVEF.  
Nombre de places: 1  
Forma de provisió: concurs  
Categoria: A2  
Requisits exigits: grau universitari  
CD. Nivell 20  
CE: 487,70 €  
  
Lloc de treball núm. 6: peó/peona de comeses múltiples.  
- Característiques essencials: administració general - personal laboral fix.  
- Funcions: neteja de carrers i places de tot el municipi i zona d'acampada; neteja de fonts, embornals, fosses sèptiques i safareig. Condicionament i manteniment de zones verdes, jardins i instal·lacions esportives. Reparació i manteniment d'immobles municipals, i excepcionalment neteja d'edificis municipals. Desenvoluparà tasques pròpies d'obra de paleta i pintura en el manteniment de carrers, voreres, instal·lacions esportives, jardins, parcs, etc. Fer les tasques que li encomane l'Alcaldia en l'exercici de les seues funcions, referides als diferents servicis municipals, així com les tasques que li encomane l'agutzil de comeses múltiples relatives als servicis municipals i segons la seua qualificació. Realització de tasques pròpies del lloc de treball que siga necessari executar fora de la jornada normal de treball, o en caps de setmana o festius.  
Nombre de places: 1  
Forma de provisió: concurs  
Categoria: AP  
Requisits exigits: sense titulació mínima (DA 6a RDL 5/2015, de 30 d'octubre)  
CD. 13  
CE: 350,26 €  
  
Lloc de treball núm. 7: tècnic/a de turisme.  
- Característiques essencials: administració especial - personal laboral fix.  
- Funcions: dissenyar, elaborar, organitzar, executar i avaluar programes de promoció turística de la localitat, tant en esta com assistint a fires o semblant. Les pròpies de l'oficina de turisme: atenció, informació i assessorament als visitants, valorables idiomes comunitaris. Tasques administratives relacionades amb l'activitat pròpia de turisme. Elaboració de material divulgatiu, així com edició de fullets, programes turístics i propaganda municipal en general sobre el turisme de la ciutat. Redacció de notes de premsa, articles en revistes especialitzades, etc. Qualsevol altra tasca de naturalesa similar que li siga encomanada pel seu superior jeràrquic o regidoria delegada. Realització de tasques pròpies del lloc de treball que siga necessari executar fora de la jornada normal de treball, o en caps de setmana o festius.  
Nombre de places: 1  
Forma de provisió: concurs oposició  
Categoria: C1  
Requisits exigits: tècnic superior o grau superior en Informació i Comercialització Turística. Tècnic superior o grau superior en Guia, Informació i Assistència Turística.  
CD. 16  
CE: 432,10 €  
  
Lloc de treball núm. 8: informador/a turístic/a  
- Característiques essencials: administració especial - personal laboral fix.  
- Funcions: dissenyar, elaborar, organitzar, executar i avaluar programes de promoció turística de la localitat, tant en esta com assistint a fires o semblant. Atenció, informació i assessorament als visitants tant presencialment com per telèfon, correu electrònic, xarxes socials… Tasques administratives relacionades amb l'activitat pròpia de turisme. Tractament de la informació turística, manteniment i explotació de les bases de dades de la Xarxa Tourist Info.  
Nombre de places: 1  
Forma de provisió: concurs oposició  
Categoria: C2  
Requisits exigits: títol de Graduat Escolar, Formació Professional de primer grau o equivalent  
CD. 15  
CE: 380,66 €.»  
Contra l'acord plenari, que posa fi a la via administrativa, els interessats podran interposar alternativament un recurs de reposició potestatiu al Ple de l'Ajuntament, en el termini d'un mes comptat des de l'endemà de la recepció de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu en el jutjat contenciós administratiu, en el termini de dos mesos comptats des de l'endemà de la recepció de la notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa.  
  
L'article 123.2 de la Llei 39/2015, d'1 d'octubre, del procediment administratiu comú de les administracions públiques, advertix que, si s'opta per interposar un recurs de reposició potestatiu, no es podrà interposar un recurs contenciós administratiu fins que aquell estiga resolt expressament o se n'haja produït la desestimació per silenci.  
  
Tot això, sense perjuí que l'interessat puga interposar qualsevol altre recurs que puga estimar més convenient al seu dret.  
  
Cirat, 2 de maig de 2024.- L'alcalde: Pascual Salines Bito.